ธปท.เผยมีบริษัทยื่นจดทะเบียนปล่อยกู้นาโนไฟแนนซ์แล้ว 7 ราย
โฆษกธปท.เผยมีผู้สนใจยื่นจดทะเบียนนาโนไฟแนนซ์แล้ว 7 ราย ทั้งหมดเป็นนันแบงก์
25 ก.พ. 2558

โฆษกธปท.เผยมีผู้สนใจยื่นจดทะเบียนนาโนไฟแนนซ์แล้ว 7 ราย ทั้งหมดเป็นนันแบงก์
นายจิรเทพ เสนีวงศ์ ณ อยุธยา โฆษก ธนาคารแห่งประเทศไทย(ธปท.) กล่าวถึงความคืบหน้าการยื่นใบสมัครจดทะเบียนทำธุรกิจปล่อยกู้นาโนไฟแนนซ์ ซึ่งเป็นการให้กู้เพื่อนำไปประกอบอาชีพ โดยไม่ต้องมีหลักประกัน กู้ได้ในวงเงินรายละไม่เกิน 1 แสนบาท คิดดอกเบี้ยรวมค่าธรรมเนียมต่างๆแล้วไม่เกิน 36% ต่อปี ตามนโยบายรัฐบาลตั้งแต่วันที่ 26 ม.ค. 58 – 24 ก.พ. 58 ที่ผ่านมา ว่า ล่าสุดมีผู้สนใจยื่นขอจดทะเบียนมาแล้วทั้งสิ้น 7 ราย โดยยื่นเป็นเอกสารมา 5 ราย และอีก 2 รายกำลังตรวจสอบเอกสาร 
ทั้งนี้ผู้สนใจปล่อยกู้นาโนไฟแนนซ์ส่วนใหญ่เป็นผู้ประกอบการที่ทำธุรกิจการเงินที่ไม่ใช่ธนาคารพาณิชย์ (นันแบงก์)